laion/Wikipedia-Exotic huggingface dataset:
Back in the U.S.S.R.

Back in the U.S.S.R. — ინგლისური როკ-ჯგუფ The Beatles-ის 1968 წლის ალბომის The Beatles პირველი სიმღერა, რომლის უშუალო ავტორი არის პოლ მაკ-კარტნი (თუმცა ალბომის ბუკლეტზე ავტორებად ლენონი/მაკ-კარტნი არის მითითებულნი). „Back in the U.S.S.R.“ პირდაპირ უერთდება რიგით მეორე სიმღერას Dear Prudence. სიმღერის დასაწყისში და დასასრულს ისმის თვითმფრინავის ხმა, რომელიც ხაზს უსვამს საბჭოთა კავშირში მოგზაურობის ფაქტს. ტექსტიდან გამომდინარე, მსმენელი იგებს, რომ სსრკ-ში გადაფრენა ხდება მაიამი ბიჩიდან ბრიტანული ავიაკომპანიის თვითმფრინავით. სიმღერაში გამოკვეთილად ჟღერს მაკ-კარტნის ხალისიანი ფორტეპიანო და გიტარის რიფები. აღნიშნულია უკრაინელი და მოსკოველი გოგონები, ნახსენებია ბალალაიკა და „Georgia on My Mind“. ამ უკანასკნელთან დაკავშირებულია უამრავი დავა, რომელთა ერთი ვერსიით, საუბარია საქართველოზე, ხოლო სხვა ვერსიით, ეს არის რეი ჩარლზის ცნობილი სიმღერის Georgia on My Mind ხუმრობით ხსენება და სიტყვების თამაში. თუმცა, ამ შემთხვევაშიც სიმღერაში მაინც რჩება მითითება საქართველოზე - სამხრეთით მდებარე დათოვლილი მთების სახით. 1984 წლის ინტერვიუში მაკ-კარტნი ამბობდა: ”ეს სიმღერა დაიწერა, როგორც The Beach Boys-ის პაროდია. „Back in the USA“ იყო ჩაკ ბერის სიმღერა, ასე რომ მცირე რამ იქიდან ავიღე. მე მომეწონა ჯორჯიელი გოგონების იდეა და უკრაინაზე ისე საუბარი, თითქოს ეს კალიფორნიაა, გასაგებია? ამასთან, ხელებიც დავიბანეთ, იმიტომ რომ ჩვენ იქ მაინც გვისმენდნენ, მიუხედავად იმისა, რომ კრემლის მმართველებს არ მოვწონდით. ახალგაზრდობა გვისმენდა. ეს ჩემი აზრით, მნიშვნელოვანი იყო ერის მომავლისათვის”. ბრიტანეთში ეს სიმღერა გამოიცა 1976 წელს, სპეციალური სინგლის სახით. მისი B-გვერდზე შესაძლებელია სიმღერის „Twist and Shout“ მოსმენა. „Back in the U.S.S.R.“ და ალბომის მეორე სიმღერა, „Dear Prudence“ ჩაწერილი იქნა რინგო სტარის გარეშე. დასარტყამებზე ორივე კომპოზიციაში უკრავდა მაკ-კარტნი. სტერეო მიქსის მარცხენა არხში შესაძლებელია დამატებითი დასარტყამი ინსტრუმენტების მოსმენა - ეს პარტია ჯონ ლენონსა და ჯორჯ ჰარისონს ეკუთვნის. 4 სექტემბერს სტარი დაბრუნდა ჯგუფში და მიიღო მონაწილეობა პრომო ფილმების „Hey Jude“ და „Revolution“ გადაღებაში. ამის შემდეგ მისი პირველი სტუდიური სესია გაიმართა 5 სექტემბერს - ეს იყო სიმღერის „While My Guitar Gently Weeps“ ჩაწერის პროცესი. ინფორმაცია საიტზე Beatles-Discography.com დაარქივებული 2015-02-06 საიტზე Wayback Machine.
მწერიჭამია მცენარეები

მწერიჭამია მცენარეები — მრავალწლოვანი ბალახოვანი მცენარეები, რომლებიც მწერებს (იშვიათად სხვა პატარა ცხოველებს) დამატებით (უფრო აზოტოვან) საკვებად იყენებენ. გავრცელებული არიან მთელ დედამიწაზე. ცნობილია 500-მდე სახეობა, რომელიც თავმოყრილია 6 სხვადასხვა ოჯახში. საქართველოში გვხვდება 4 გვარის (დროზერა, ალდროვანდა, ბუშტოსანა და ცხიმურა) 7 სახეობა. იზრდებიან მტკნარ წყალსაცავებში, დაჭაობებულ, აზოტოვანი შენაერთებით და ნაწილობრივ მინერალური მარილებით ღარიბ ნიადაგზე. აზოტის, აგრეთვე ფოსფორის, კალიუმისა და სხვა ნაკლებობას ინაზღაურებენ იმ მწერების ხარჯზე, რომლებსაც ისინი იჭერენ სპეციალური დამჭერი ორგანოებით — მეტამორფოზული ფოთლებით. ასეთი ფოთლის ზედაპირი დაფარულია საჭმლის მომნელებელი ფერმენტებისა (პეფსინის ტიპის) და ორგანული მჟავების (ჭიანჭველმჟავა, ბენზომჟავა და სხვა) გამომყოფი ჯირკვლებით. ფერმენტები ცხოველის ცილებს შლიან უფრო მარტივ შენაერთებად, რომლებსაც ადვილად ითვისებს მცენარე. მწერიჭამია მცენარეები ცხოველური საკვების გარეშეც ნორმალურად ვითარდებიან, თუმცა დამატებითი კვება უფრო აჩქარებს მათ ყვავილობას და ნაყოფმსხმოიარობას. მწერიჭამია მცენარეები (მაგ., დროზერა) მწერს იზიდავს და იჭერს ფოთლის წებოვანი სითხით, ზოგს კი (ნეპენტესი, ბუშტოსანა) საამისოდ აქვს დამჭერი აპარატი — თავისებური ქილა ან მახე. ქართული საბჭოთა ენციკლოპედია, ტ. 7, თბ., 1984. — გვ. 263.
ვარსკვლავთკარიბჭე (მრავალმნიშვნელოვანი)

სიტყვას ვარსკვლავთკარიბჭე რამდენიმე მნიშვნელობა აქვს: ვარსკვლავთკარიბჭე — მეცნიერულ-ფანტასტიკური ჟანრის ნაწარმოები; ვარსკვლავთკარიბჭე (მოწყობილობა) — გამოგონილი მოწყობილობა; ვარსკვლავთკარიბჭე SG-1 — კანადური ტელესერიალი. ვარსკვლავთკარიბჭე: ატლანტისი — კანადურ-ამერიკული ტელესერიალი. ვარსკვლავთკარიბჭე: სამყარო — კანადურ-ამერიკული ტელესერიალი.
ვასილ ვარაზი

ვასილ სოფრომის ძე ვარაზი (ვარაზაშვილი),(დ. 14 იანვარი/ ძვ. სტ. 1 იანვარი, 1888, თბილისი — გ. 9 სექტემბერი, 1969, იქვე) — ქართველი ბიოქიმიკოსი და პათოლოგფიზიოლოგი. მედიცინის მეცნიერებათა დოქტორი (1925), პროფესორი (1930), საქართველოს მეცნიერების დამსახურებული მოღვაწე (1944). ივანე, ისიდორე და გიორგი ვარაზაშვილების ძმა. 1918 წელს დაამთავრა ხარკოვის უნივერსიტეტის სამედიცინო ფაკულტეტი. 1924–1952 განაგებდა საქართველოს სამედიცინო პარაზიტოლოგიისა და ტროპიკული მედიცინის სამეცნიერო-კვლევითი ინსტიტუტის პათოლოგიურ ფიზიოლოგიის განყოფილებას, 1931–1969 — თბილისის სახელმწიფო სამედიცინო ინსტიტუტის ბიოქიმიის კათედრას. იკვლევდა ნახშირწყლებისა და აზოტის ცვლის ბიოქიმიის ძირითად საკითხებს, მეტაბოლიტების როლს ნივთიერებათა ცვლაში, მიკროელემენტების მნიშვნელობას ფარისებრი ჯირკვლის პათოლოგიაში, ასაკობრივი და კვების ბიოქიმიმიის საკითხებს; დაამუშავა ფსიქონევროზისა და ეპილეფსიის ბიოქიმიის და მალარიის პათოფიზიოლოგიის მნიშვნელოვანი საკითხები, დაადგინა, რომ ქოლერით დაავადებისას სიკვდილს იწვევს ორგანიზმში ელექტროლიტებისა და წყლის ურთიერთშეფარდების დარღვევა. 1936 წელს იყო მედიცინის დარგში ნობელის პრემიის ოფიციალური ნომინანტი. ლენინის ორდენი ქართული საბჭოთა ენციკლოპედია, ტ. 4, თბ., 1979. — გვ. 297.
მას ერქვა ნიკიტა

„მას ერქვა ნიკიტა“ (ფრანგ. La Femme Nikita, აგრეთვე ცნობილი როგორც „ნიკიტა“) — 1990 წლის ფრანგული ფილმი, რომლის რეჟისორი და სცენარის ავტორია ლიუკ ბესონი, ხოლო პროდიუსერია პატრის ლედუ. ფილმში მონაწილეობენ: ან პარიო, ჟან-იუგ ანგლადი, ჩეკი კარიო, ჟანა მორო, ჟან რენო და სხვები. სიუჟეტის ცენტრშია თინეიჯერი ნაკრომანი ნიკიტა, რომელსაც პოლიციელის მკვლელობისთვის სიკვდილი აქვს მისჯილი, თუმცა მას ცხოვრებაში მეორე შანსი ეძლევა — გახდეს საიდუმლო პოლიტიკური მკვლელი, რომელიც მთავრობის დაქვემდებარებაში იქნება. „ნიკიტას“ პრემიერა გაიმართა პარიზში, გრან-რექსში, 1990 წლის 21 თებერვალს. ფილმი აშშ-ში მომდევნო წელს გამოვიდა. ფილმს წილად ხვდა დადებითი შეფასებები კინოკრიტიკოსებისაგან. საერთო განხილვების საიტ Rotten Tomatoes-ზე მისი საერთო რეიტინგი 88%-ია (46 მიმოხილვაზე დაყრდნობით). ფილმმა მიიღო ოქროს გლობუსის ნომინაცია, ხოლო ან პარიოს გადაეცა სეზარის ჯილდო კატეგორიაში საუკეთესო ქალი მსახიობი. 1997 წლის 13 იანვარს გამოვიდა ფილმზე დაფუძნებული კანადური ტელესერიალი „ნიკიტა“, სადაც ნიკიტას როლს პეტა უილსონი ასრულებს. Hayward, Susan (1998). Luc Besson. Manchester University Press. ISBN 0719050766.  Hayward, Susan; Powrie, Phil (2006). The Films of Luc Besson. Manchester: Manchester University Press. ISBN 978-0-7190-7029-7.  Hayward, Susan (2010). Nikita. I B Tauris. ISBN 978-1-84511-447-3.  Lancia, Enrico (1998). I premi del cinema (Italian). Gremese Editore. ISBN 8877422211.  „Nikita“ — კინოფილმების ინტერნეტ-მონაცემთა ბაზა (ინგლისური) „Nikita“ — Allmovie-ზე „Nikita“ — Box Office Mojo-ზე „Nikita“ — Rotten Tomatoes „Nikita“ — Metacritic-ზე ↑ Nikita (18). British Board of Film Classification (6 ივლისი, 1990). ციტირების თარიღი: 1 იანვარი, 2012. ↑ La Femme Nikita. Box Office Mojo. ციტირების თარიღი: 2010-01-11. ↑ The Balcony Archive: La Femme Nikita (Flash video). Ebert & Roeper. ციტირების თარიღი: 2007-12-07.[მკვდარი ბმული] ↑ LA FEMME NIKITA (NIKITA). Rotten Tomatoes. ციტირების თარიღი: 7 მარტი, 2020. ↑ „Briefs“. The Hollywood Reporter. 320 (35–50): 143. 1991.
ნიკიტა (ტელესერიალი)

„მას ერქვა ნიკიტა“ (ფრანგ. La Femme Nikita) — კანადური ტელესერიალი, რომელიც ფრანგი რეჟისორის ლიუკ ბესონის მიერ გადაღებული ამავე სახელწოდების ფილმის მოტივებზე არის შექმნილი. სერიალი ხუთ სეზონადაა დაყოფილი. სერიალში მონაწილეობენ პეტა უილსონი, როი დიუპიუი, ალბერტა უოტსონი, იუჯინ რობერტ გლეიზერი, მეთიუ ფერგიუსონი. სერიალის შემქმნელია ჯოელ სურნოუ, აღმასრულებელი პრდიუსერია ჯეი ფაირსტოუნი, ხოლო დისტრიბუცია გაუწია Warner Bros. Domestic Television Distribution-მა. სერიალი აშშ-ში გადაიცემოდა საკაბელო ტელეარხის, USA Network-ის მეშვეობით 1997 წლის იანვრიდან 2001 წლის 4 მარტამდე. Heyn, Christopher. Inside Section One: Creating and Producing TV's La Femme Nikita. Intro. Peta Wilson. Los Angeles: POV Press, 2006. ISBN 0-9787625-0-9. „ნიკიტა“ — კინოფილმების ინტერნეტ-მონაცემთა ბაზა (ინგლისური)
მონუმენტი

მონუმენტი (ლათ. monumentum<moneo — მოვაგონებ) — ქანდაკებასა და არქიტექტურაში, დიდი ზომის ძეგლი, რომელიც ეძღვნება მნიშვნელოვან ისტორიულ მოვლენას, გამოჩენილ მოღვაწეს და ა. შ. მონუმენტი არქიტექტურულ ანსამბლში ზოგჯერ იდეურ და მოცულობით-დომინანტურ როლს თამაშობს. ქართული საბჭოთა ენციკლოპედია, ტ. 7, თბ., 1984. — გვ. 105.
საბჭოთა კავშირის მარშალი

საბჭოთა კავშირის მარშალი (რუს. Ма́ршал Сове́тского Сою́за), სამხედრო წოდება საბჭოთა კავშირის შეიარაღებულ ძალებში. შემოღებულია სსრკ ცაკისა და სახკომსაბჭოს 1935 წლის 22 სექტემბრის დადგენილებით. პერსონალურად ანიჭებდა სსრკ უმაღლესი საბჭოს პრეზიდიუმი ჯარების ხელმძღვანელობის საქმეში დიდი დამსახურებისათვის. 1945 წლამდე ითვლებოდა უმაღლეს სამხედრო წოდებად, სანამ შემოღებულ არ იქნა საბჭოთა კავშირის გენერალსიმუსის სამხედრო წოდება. 1953 წლიდან, ერთადერთი გენერალსიმუსის იოსებ სტალინის სიკვდილის შემდეგ, დე-ფაქტო უმაღლესი სამხედრო წოდება იყო. 1935-1991 წლებში „საბჭოთა კავშირის მარშალის“ წოდება მიენიჭა სულ 41 პიროვნებას. აქედან 36 – პროფესიული სამხედრო პირი, 4 – ცნობილი პოლიტიკური მოღვაწე, რომელთაც ეკავათ სამხედრო პოსტები (სტალინი, ბერია, ბულგანინი და ბრეჟნევი), „პოლიტიკურ მარშალად“ შეითლება ჩაითვალოს დ.ფ. უსტინოვიც. სამხედრო-საზღვაო ფლოტში საბჭოთა კავშირის მარშალის წოდებას შეესაბამებოდა საბჭოთა კავშირის ფლოტის ადმირალი. 1993 წლიდან რუსეთის ფედერაციაში შემოღებულია რუსეთის ფედერაციის მარშალის სამხედრო წოდება.
რუსეთის ფედერაციის მარშალი

რუსეთის ფედერაციის მარშალი (რუს. Маршал Российской Федерации) — რუსეთის შეიარაღებული ძალების უმაღლესი სამხედრო წოდება. დაარსდა 1993 წლის 11 თებერვალს რუსეთის ფედერაციის კანონით "სამხედრო მოვალეობის და სამხედრო სამსახურის შესახებ". 1997 წლის 11 ნოემბერს მიენიჭა რუსეთის ფედერაციის თავდაცვის მინისტრს იგორ სერგეევს.
Let There Be More Light

„Let There Be More Light“ (ქართ. დაე იყოს მეტი სინათლე) — პირველი სიმღერა ინგლისური პროგრესული როკ-ჯგუფ პინკ ფლოიდის მეორე ალბომიდან A Saucerful of Secrets. სიმღერა აგრეთვე გამოიცა შეცვლილი ფორმით, როგორც ჯგუფის მეოთხე ამერიკული სინგლი. იშვიათი გამოცემა, რომელიც მხოლოდ აშშ-ში გამოვიდა, შეიცავს ამ სიმღერისა და „Remember a Day“-ის დამუშავებულ მონო-ვერსიებს. სინგლი ჩარტებში ვერ მოხვდა. პინკ ფლოიდი ასრულებდა სიმღერას 1968-1969 წლების კონცერტებზე. სიმღერა მთლიანად დაწერა როჯერ უოტერსმა. ის იწყება განმეორებადი ბასის პარტიით, ვოკალის შემოსვლამდე. პირველ, უფრო ნაზ ვოკალს ასრულებს რიჩარდ რაიტი, როჯერ უოტერსის ჩურჩულის პარალელურად, მისამღერს კი — დეივიდ გილმორი. ბოლო ორ წუთში სრულდება პინკ ფლოიდის ალბომში შესული გილმორის პირველი გიტარის სოლო, მისთვის დამახასიათებელი სტილით. სიმღერის ტექსტი შთაგონებული იყო სამეცნიერო ფანტასტიკით და ისტორიული პიროვნებებით. ასევე, ტექსტში არის მინიშნება The Beatles-ის სიმღერაზე „Lucy in the Sky with Diamonds“: „The outer lock rolled slowly back / The servicemen were heard to sigh / For there revealed in flowing robes / Was Lucy in the Sky“ (ქართ. ნელა გაიღო საკეტი, სამხედროებმა ამოიოხრეს, რადგან ტალღოვან სამოსში გამოეცხადათ ლუსი ცაში). სიმღერის ბას-პარტიამ შთააგონა ალტერნატიული როკ-ჯგუფი Placebo, დაეწერა „Taste in Men“. სიმღერის ბრუკ კლემენისეული შესრულება შესულია 2003 წლის პინკ ფლოიდისადმი მიძღვნილ ალბომზე A Fair Forgery of Pink Floyd. დეივიდ გილმორი - ელექტრო გიტარა, ძირითადი ვოკალი რიჩარდ რაიტი - ორგანი, ძირითადი ვოკალი როჯერ უოტერსი - ბასი, ჩურჩული ნიკ მეისონი - დასარტყმელი საკრავები და პერკუსია ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
ჯილეხი

ჯილეხი, ციმბირის წყლული, ანთრაქსი, ხუზარა — ცხოველებისა და ადამიანის მწვავე ბაქტერიული დაავადება, რომელსაც იწვევს ჯილეხის ბაცილა (Bacillus anthracis). ჯილეხი ზოონოზების ტიპური წარმომადგენელია . ამ ტიპის ინფექციის გადატანა შესაძლებელია ტრანსმისიული, ალიმენტური და ასპირაციული გზებით. ადამიანის დაზიანება ხდება დაავადებულ ცხოველებთან კონტაქტის საშუალებით, ზოგჯერ კი ასეთი ცხოველების ხორცის საკვებად გამოყენების შემთხვევაში. დაავადების გადატანაში გარკვეული როლი მიუძღვით მექანიკურ გადამტანებს, კერძოდ, სისხლსმწოველ მწერებს. ჯილეხის გამომწვევი — Bacilus anthracis — აღმოაჩინა 1876 წელს გერმანელმა რობერტ კოხმა. ჯილეხის გამომწვევი ხასიათდება არაჩვეულებრივი მდგრადობით და შეუძლია სიცოცხლისუნარიანობის შენარჩუნება წლობით და ათეულ წლობითაც კი. ისინი დუღილს უძლებენ 45-60 წუთის განმავლობაში, ავტოკლავირებისას (110c) იღუპებიან 5 წუთის განმავლობაში. ხორცის დამარილება, გაშრობა და სხვა ასეთი პროცედურები ჯილეხის სპორებს ვერ ანადგურებს. ჯილეხით უფრო ხშირად მსხვილი რქოსანი საქონელი, ცხვრები, თხები, ცხენები, აქლემები და ღორები ავადდებიან. მთავარი ეპიდემიოლოგიური მნიშვნელობა ენიჭებათ მსხვილ რქოსან საქონელს და ცხვრებს. დაავადებული ცხოველები შარდისა და ფეკალიების საშუალებით გამოყოფენ ბაქტერიებს. ავადმყოფობა სწრაფად პროგრესირებს და 2-3 დღეში ან რამდენიმე საათშიც კი იწვევს ცხოველის სიკვდილს. ჯილეხით უმეტესად ავადდებიან სოფლის მეურნეობაში დასაქმებული ადამიანები, სასაკლაოების მუშები და სხვა. ამ დაავადების საინკუბაციო პერიოდი ჩვეულებრივ ხანმოკლეა, 2-3 დღე. განსაკუთრებით მძიმედ მიმდინარეობს ანთრაქსის ფილტვის ფორმა, რომელიც გულსისხლძარღვთა სისტემის მძიმე დაზიანების გამო, ხშირად სიკვდილით მთავრდება. რაც შეეხება ანთრაქსის კანის ფორმას ის ნაკლები ლეტალობით ხასიათდება ფილტვის ფორმისგან შედარებით. ჯილეხის მკურნალობა კომპლექსური ტიპისაა და მოიცავს სამ მთვარ ტიპს ესენია: სეროთერაპია, ქიმიოთერაპია და ანტიბიოტიკოთერაპია, ამ უკანასკნელმა ბოლო წლებში ფართო გამოყენება ჰპოვა. კერძოდ, იყენებენ ბეტალაქტამებს, ამინოგლოკოზიდებს, ტეტრაციკლინებს და სხვა პრეპარატებს. ვაქცინა ანთრაქსის წინააღნდეგ პასტერმა შეიმუშავა ჯერ კიდევ 1881 წ. მაღალი რისკის ადამიანებში შესაძლებელია ჩატარდეს იმუნიზაცია უუჯრედო ვაქცინით, რომელშიც იმუნოგენის სახით შედის გასუფთავებული დამცავი ანტიგენი. ↑ О.К. Поздеев, В.И. Покровскийб Медицинская Микробиологияб 2005.
გარნისი

გარნისი, გარნი (სომხ. Գառնի) — დაბა სომხეთში. მდებარეობს ერევნიდან 28 კმ-ში კოტაიქის პროვინციაში, გეღამის მთების ძირას, მდინარე აზატის ხეობაში. მოსახლეობა 7 215 კაცი. აგებულია კლდოვან კონცხზე (ზღვის დონიდან 1400 მ). როგორც ფიქრობენ გარნისი დაარსებულია ძვ. წ. II საუკუნეში. გარნისის ციხე სომხეთს იცავდა ჩრდილოეთიდან პირველად მოიხსენიება ტაციტუსის „ანალებში“. გარნისი სომეხ მეფეთა საზაფხულო რეზიდენცია იყო. IV საუკუნეში აქ საეპისკოპოსო კატედრა დაარსდა. გარნისი XV საუკუნემდე მნიშვნელოვან საეკლესიო-სამონასტრო ცენტრად დარჩა. X-XII საუკუნეების შემდეგ გარნისის ციხემ დაკარგა მნიშვნელობა: ჟამთააღმწერელი გარნისს უკვე სოფლად მოიხსენიებს. XVII საუკუნეში ირან-ოსმალეთის ომების შედეგად გარნისში მოსახლეობა მოისპო. ხელახლა აღდგა სომხეთის რუსეთთან შეერთების შემდეგ. 1830 წელს ირანიდან აქ სომეხთა 100 ოჯახი გადმოსახლდა. 1225 წელს, დაბა გარნისში გაიმართა ბრძოლა ქართველებსა და ხვარაზმელებს შორის. ვიკისაწყობში არის გვერდი თემაზე: გარნისი ქართული საბჭოთა ენციკლოპედია, ტ. 3, თბ., 1978. — გვ. 7.
WYSIWYG

WYSIWYG (იშიფრება როგორც What You See Is What You Get, ინგლ. რასაც ხედავ, იმასვე მიიღებ) — რედაქტორის ტიპი, რომელიც აჩვენებს შედეგს თავად რედაქტირების დროს. ნებისმიერი ცვლილება ნაჩვენებია რეალურ დროში და ცვლილებების დამახსოვრების შემდეგ შედეგი იგივე იქნება რასაც მანამდე ხედავთ. მსგავსი სისტემა უფრო ხშირად გამოყენებულია ტექსტურ რედაქტორებში, მაგალითად ვებგვერდის შესაქმნელად. Adobe GoLive Adobe (Macromedia) Dreamweaver Microsoft FrontPage Microsoft SharePoint Designer Microsoft Expression Web Quanta Plus Nvu OpenOffice.org ...და ა.შ. TinyMCE Xinha დაარქივებული 2007-07-02 საიტზე Wayback Machine. FCKeditor SPAW
ტინა კაროლი

ტინა კაროლი (უკრ. Тіна Кароль), სრული სახელი ტატიანა გრიგოლის ასული ლიბერმანი (უკრ. Тетяна Григорівна Ліберман) (დ. 25 იანვარი, 1985, მაგადანის ოლქი, სსრკ) — უკრაინელი მომღერალი და უკრაინის შეიარაღებული ძალების ანსამბლის მსახიობი. 2005 — Show me your love 2006 — Ноченька 2007 — Полюс притяжения 2010 — 9 жизней 2014 — Помню 2016 — Колядки 2017 — Интонации 2020 — Нацти своих 2021 — Красиво 2021 — Молода кров 2021 — Двойной рай 2005 — Выше облаков 2006 — Show me your love 2006 — Пупсик 2006 — Ноченька 2007 — Люблю его 2007 — Полюс притяжения 2008 — Ключик ოფიციალური საიტი დაარქივებული 2006-11-09 საიტზე Wayback Machine. (რუსული) ოფიციალური ფან კლუბი დაარქივებული 2007-02-09 საიტზე Wayback Machine. (რუსული) ფან-საიტი (რუსული) ფან-კლუბის არაოფეციალური საიტი დაარქივებული 2009-04-26 საიტზე Wayback Machine. (რუსული) ფან-კლუბი (რუსული) არაოფიციალური საიტი (რუსული)
მწერიჭამიები

მწერიჭამიები (ლათ. Eulipotyphla ან Lipotyphla, ძველად Insectivora) — ძუძუმწოვრების რიგი. მათი სხეულის სიგრძე 3-იდან (მცირე თეთრკბილა) 39 სმ (ტანრეკი) აღწევს. აქვთ წაგრძელებული თავი, რომელიც მეტწილად მოძრავი სხეული შემოსილია ნაზი ბალნით (თხუნელა, მთიხვი, ბიგა და სხვა), ზოგისა — ჯაგრით (ტანრეკი) ან რქოვანი ეკლებით (ზღარბი). ზოგს (ზღარბი) ძალზე მოკლე კუდი აქვს, ხოლო ზოგის (მთიხვი) კუდი თითქმის სხეულის საერთო სიგრძის ტოლია. ცნობილია ყოფილი მწერიჭამიების 9 ოჯახი: კბილნაპრალასებრნი, ტანრეკისებრნი, წავისებრი ბიგები, ოქროს თხუნელასებრნი, ზღარბისებრნი, ხტუნიები, ბიგასებრნი, თხუნელასებრნი, მთიხვისებრნი (დღეს აღარ არსებობს), რომლებშიც გაერთიანებულია 300-მდე სახეობა, დღეისათვის აერთიანებს 4 თანამედროვე ოჯახს (იხ. კლასიფიკაცია). გავრცელებული არიან თითქმის მთელ მსოფლიოში, გარდა ავსტრალიისა, სამხრეთ ამერიკის უმეტესი ნაწილისა და ანტრაქტიდისა. იკვებებიან მწერებით, პატარ-პატარა ხერხემლიანი ცხოველებით. მრავლდებიან წელიწადში 2—3 ჯერ. სარგებლობა მოაქვთ მავნე მწერების განადგურებით. არიან ტკიპების — საში დაავადებათა გადამტანების — შუამავალი მასპინძლები. ზოგიერთის (მთიხვი, თხუნელა და სხვა) ბეწვი ძვირფასია. ზოგი სახეობის (მთიხვი, კბილნაპრალა) რაოდენობა ძალზე შემცირებულია, რის გამოც მათ ყველგან იცავენ. მწერიჭამიები კბილნაპრალასებრნი თხუნელასებრნი ზღარბისებრნი ბიგასებრნი ჯანაშვილი ა., ქართული საბჭოთა ენციკლოპედია, ტ. 7, თბ., 1984. — გვ. 263. Дзержинский Ф. Я., Васильев Б. Д., Малахов В. В. , Зоология позвоночных. 2-е изд, М.: Издат. центр «Академия», 2014. — 464 გვ, ISBN 978-5-4468-0459-7. ↑ Дзержинский, Васильев, Малахов 2014. sfn error: no target: CITEREFДзержинский,_Васильев,_Малахов2014 (help)
მწვანეთვალა ბუზი

მწვანეთვალა ბუზი (ლათ. chlorops pumilionis) — მწერი ორფრთიანთა რაზმისა. მისი სიგრძე 3-5 მმ აღწევს, ღია ყვითელია, ზურგზე შავი ზოლები გასდევს. გავრცელებულია ყველგან. მატლი აზიანებს ხორბალს, ქერს, ჭვავს, შვრიასა და სხვა. დაზიანებულ ღეროზე ხშირად თავთავი ვერ ვითარდება, თუ განვითარდა — მარცვალი ბჟირია. მწვანეთვალა ბუზი წელიწადში 1-2 თაობას იძლევა. მატლი იზამთრებს საშემოდგომო და ველური მარცვლოვანების ღეროში. ფოზალინის ან ქლოროფოსის 0,2%-იანი ხსნარის შესხურება. პირველი წამლობა ბუზის მასობრივი ფრენის დაწყებისთანავე, მეორე — პირველი წამლობიდან 10-12 დღის შემდეგ. ალხაზიშვილი თ., ქართული საბჭოთა ენციკლოპედია, ტ. 7, თბ., 1984. — გვ. 264.
მწვანე კახური

მწვანე კახური, მწვანე, მწვანე ნაბადა, დედალი მწვანე, მამალი მწვანე — ქართული აბორიგენული თეთრყურძნიანი საღვინე ვაზის ჯიში კახეთიდან. სახელწოდება მიღებული აქვს მოყვითალო-მომწვანო შეფერილობის მარცვლების გამო. ძალიან წააგავს საფენას და ამ მსგავსების გამო XIX საუკუნის ბოლოს კახურ მწვანეს „საფენას“ ეძახდნენ. სინამდვილეში „მწვანე კახური“ და „საფენა“ ერთმანეთისგან დამოუკიდებელი ჯიშებია. მწვანე კახური კახეთის ვაზის ჯიშთა ჯგუფის წარმომადგენელია და ძირითადად თელავის, გურჯაანის, ყვარლის და საგარეჯოს ვენახებშია გავრცელებული. გავრცელებული იყო ყოფილი საბჭოთა კავშირის ტერიტორიაზეც. 1940 წელს სელექციონერმა ვასილ ლოლაძემ გამოავლინა მწვანე კახურის რამდენიმე კლონი: კლონი №15, კლონი №16, კლონი №270, კლონები №142 და 272. ეს კლონები განსხვავდება როგორც ძირითადი ფორმისგან, ასევე ერთმანეთისგანაც. ზრდასრული ფოთოლი საშუალო ზომისაა, მომრგვალო ან ოდნავ ოვალური ფორმის, ხუთ-შვიდნაკვთიანი. ფოთლის ქვედა მხარე შებუსულია აბლაბუდისებრად, ყვავილი ორსქესიანია. მტევანი საშუალო ზომისაა, განიერკონუსური ფორმის, მხრიანი, საშუალო სიკუმსის, იშვიათად თხელი. მარცვალი საშუალო ზომის და ოვალურია, მოყვითალო-მომწვანო ფერის. ცვილისებრი ნაფიფქი საკმაოდ სქელია და მარცვლებს ნაზ მომწვანო იერს აძლევს. თხელკანიანია. რბილობი საკმაოდ წვნიანი და ხორციანია ძალიან სასიამოვნო ჯიშური არომატით. ჯიში საშუალო ზრდისაა. სრულ სიმწიფეში სექტემბრის მეორე ნახევრიდან შედის. სავეგეტაციო პერიოდის ხანგრძლივობა კვირტის გაშლიდან სრულ სიმწიფემდე 158-159 დღეა. მტევნის საშუალო წონა 160-175 გრამია, საჰექტარო მოსავლიანობა კი 5.0-8.0 ტონა. ყურძნის სრული სიმწიფის პერიოდში მისი შაქრიანობა 20-22%-ია, ხოლო მჟავიანობა — 6.0-7.8 გ/ლ. მწვანე კახური მაღალხარისხიანი ჯიშია. ევროპული წესით დაყენებული მისი ღვინო მომწვანო-ჩალისფერია, ნორმალურალკოპოლიანი, ჰარმონიული, ხალისიანი, ხილის მდიდარი არომატით. კახური წესით დაყენებული კი უფრო სხეულიანია, ენერგიული, სიძველეში ახასიათებს ნაზი ბუკეტი ხილის ძლიერი არომატით. მწვანე კახურს იყენებენ სხვა ჯიშის ღვინოების გასაუმჯობესებლად. შედის ადგილწარმოშობის კონტროლირებადი ზონის „მანავის“ (75% მწვანე კახური + 15% რქაწითელი) და „წინანდლის“ შედგენილობაში (15%-მდე მწვანე კახური + 75% რქაწითელი). ღვინოს ახასიათებს ციტრუსის არომატიც, ტროპიკული ხილის ტონები, მაღალი ალკოპოლის შემცველობა და მჟავიანობა. მწვანე კახურისგან ამზადებენ ევროპული ტიპისა და ქვევრის თეთრ მშრალ ღვინოებს. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 268 ცერცვაძე ნ., ქართული საბჭოთა ენციკლოპედია, ტ. 7, თბ., 1984. — გვ. 264. მ. ხარბედია, „ქართული ღვინის გზამკვლევი“, გვ. 49-50, თბ., 2013
მწვანე მთა

მწვანე მთა — მთა საქართველოში, სამცხე-ჯავახეთის მხარეში, ნინოწმინდის მუნიციპალიტეტში. მდებარეობს ჯავახეთის ქედის დასავლეთ კალთაზე. სიმაღლე ზღვის დონიდან 2306 მ. აგებულია ზედა პლიოცენურ-შუამეოთხეული დროის დიაბაზული, ბაზალტური და ანდეზიტური ლავებით. აქვს კონუსის ფორმა. შემოსილია სუბალპური ბალახეულობით. ნემანიშვილი ს., ქართული საბჭოთა ენციკლოპედია, ტ. 7, თბ., 1984. — გვ. 265.
მწვანე საკვები

მწვანე საკვები — ბალახოვანი მცენარეები, რომლებსაც ცხოველი ჭამს საძოვარზე ახალმოთიბულს. როგორც წესი, მწვანე ბალახს საკვებად იყენებენ არა უგვიანეს ყვავილობისა, რადგან შემდეგ იგი უხეშდება და კარგავს დადებით თვისებებს. ნორჩი ბალახი მდიდარია კაროტინით B, C, E და K ვიტამინებით. 100 კგ პარკოსანი მცენარეების ბალახი 15—20 საკვებ ერთეულს და 3—3,6 კგ მონელებად პროტეინს შეიცავს, მარცვლეულისა კი შესაბამისად, 20—25 და 2,1—2,4. მწვანე საკვები ცხოველის ძირითადი და ყველაზე იაფი საკვებია საძოვრულ პერიოდში. მისი მიცემის ნორმები ცხოველის ცოცხალ წონასა და პროდუქტიულობაზეა დამოკიდებული. ძროხას (ცოცხალი წონის მიხედვით) დღეში შეიძლება მიეცეს 40—80, ცხვარს — 6—9, ღორს — 8—12, ცხენს 50 კმ-მდე მწვანე საკვები. ხუციშვილი ი., ქართული საბჭოთა ენციკლოპედია, ტ. 7, თბ., 1984. — გვ. 265.
მწვანე სასუქი

მწვანე სასუქი — მცენარეთა მწვანე მასა, რომელსაც ჩახნავენ ნიადაგში სასოფლო-სამეურნეო კულტურების მოსავლიანობის ამაღლების მიზნით. სიდერაცია ქართული საბჭოთა ენციკლოპედია, ტ. 7, თბ., 1984. — გვ. 265.
მწვანე ტბა

მწვანე ტბა — ტბა საქართველოში, ხულოს მუნიციპალიტეტში. მდებარეობს არსიანის ქედის ჩრდილოეთ ნაწილში, გოდერძის უღელტეხილიდან 6 კილომეტრში, ზღვის დონიდან 2058 მ სიმაღლეზე. ზედაპირის ფართობი 0,05 კმ². მაქსიმალური სიღრმე 19,4 მ. საზრდოობს თოვლის, წვიმისა და მიწისქვეშა წყლებით. გაედინება მიწისქვეშა გზით. წყლის დონე გაზაფხულზე მაღალია, ზამთარში დაბალი. ტბას წიწვოვანი და წიფლის ხემცენარეები აკრავს, სწორედ ამიტომაა, რომ წყალს მწვანე ელფერი აქვს. წყალი სუსტად მინერალიზებული, სუფთა, გამჭვირვალე და სასმელად ვარგისია. ტბაში თევზი არ არის. მწვანე ტბა საუკეთესო ადგილია პიკნიკის, კემპინგისა და წყლის ველოსიპედებით ტბაზე გასეირნებისთვის. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 121. ↑ 2.0 2.1 მწვანე ტბა | ხულოს მუნიციპალიტეტი. დაარქივებულია ორიგინალიდან — 2021-05-08. ციტირების თარიღი: 2020-12-21. ↑ აფხაზავა ი., ქართული საბჭოთა ენციკლოპედია, ტ. 7, თბ., 1984. — გვ. 265.
მწვანულა (თევზი)

მწვანულა (ლათ. Crenilabrus tinca) — თევზი ქორჭილასნაირთა რიგისა. მისი სხეულის სიგრძე 10-15 სმ, ზოგჯერ 30 სმ, მასა 290 გ აღწევს. გავრცელებულია შავ, აზოვის, ხმელთაშუა ზღვებსა და ატლანტის ოკეანეში. ბინადრობს ძირითადად სანაპირო ზონაში წყალმცენარეებით დაფარულ კლდეებსა და ქვებს შორის. მაის-ივნისში ყრის 12 ათასიდან 58 ათასამდე კვერცხს. იკვებება ფსკერული უხერხემლო ცხოველებით, ძირითადად ორსადგულიანი მოლუსკებით და წვრილი კიბოსნაირებით. დემეტრაშვილი მ., ქართული საბჭოთა ენციკლოპედია, ტ. 7, თბ., 1984. — გვ. 265.
მწვერვალი

მწვერვალი — მთის, მასივის და ქედის უმაღლესი ნაწილი. აქვს წვეტიანი, მომრგვალებული, მობრტყელებული ან სხვა ფორმა, რაც განპირობებულია ამგები ქანების ლითოლოგიით, ტექტონიკური აღნაგობით, დენუდაციური პროცესების ხასიათით. მსოფლიოში უმაღლესი მწვერვალებია ჯომოლუნგმა — 8848 მ (ჰიმალაი), ისმაილ სამანის პიკი — 7495 მ (პამირი); კავკასიონზე — იალბუზი — 5642 მ. საქართველოს მწვერვალები ევროპის მწვერვალები აზიის მწვერვალები აფრიკის მწვერვალები სამხრეთ ამერიკის მწვერვალები ჩრდილოეთ ამერიკის მწვერვალები ქართული საბჭოთა ენციკლოპედია, ტ. 7, თბ., 1984. — გვ. 265.